kardosdrur/scandi-wiki huggingface dataset:
Henry Kingsley

Henry Kingsley (født 2. januar 1830 i Barnack, Northamptonshire, død 24. maj 1876 i Cuckfield, West Sussex) var en engelsk romanforfatter. Henry Kingsley var bror til Charles Kingsley og onkel til Mary Kingsley.

Kingsley fik sin uddannelse ved King's College i London og senere i Oxford, som han forlod uden at tage nogen eksamen for at rejse til Australien, hvor han først var guldgraver og senere ansat i det beredne politi. 1858 vendte han tilbage til England, og året efter udkom hans første bog: The Recollections of Geoffroy Hamlyn, der i meget er en selvskildring af forfatterens oplevelser i Australien. Hans næste bog, Ravenshoe (1861), anses i almindelighed for hans bedste. I 1869 blev han redaktør af Daily Review i Edinburgh, men opgav ret hurtigt denne post. Under den fransk-tyske krig var han korrespondent til bladet.

Kilder 

 

Journalister fra England
Romanforfattere fra England
Engelsksprogede forfattere
Briter i 1800-tallet
Salmonsens
VM i tennis på overdækket bane 1919

Verdensmesterskaberne i tennis på overdækket bane 1919 var det andet VM i tennis på overdækket bane. Mesterskaberne blev spillet i Sporting Club de Paris i Paris, Frankrig i perioden 15. - 23. november 1919. Der blev spillet om fem mesterskabstitler: herresingle, damesingle, herredouble, damedouble og mixed double. Det var første gang at samedouble var på VM-programmmet. Mesterskabet var officielt anerkendt som verdensmesterskab af International Lawn Tennis Federation.

Herresinglemesterskabet blev vundet af værtslandets André Gobert, som i finalen besejrede sin landsmand Max Decugis med 6–3, 6–2, 6–2. I herredouble blev det også til fransk sejr, idet André Gobert og William Laurentz vandt finalen over det rumænsk-britiske par Nicolae Mişu og H. Portlock med 6–1, 6–0, 6–2. Damesingletitlen blev vundet af briten Dorothy Holman, som i finalen slog franskmanden Germaine Golding med 6–3, 6–4. Damedoublemesterskabet blev vundet af Storbritanniens Geraldine Beamish og Kitty McKane, som besejrede landsmændene Dorothy Holman og Phyllis Howkins Covell med 6–3, 6–4. Endelig sejrede Max Decugis og Geraldine Beamish i mixed double-turneringen, hvor det fransk-britiske par i finalen besejrede William Laurentz og Germaine Golding fra Frankrig med 6–3, 6–3.

Det var meningen, at verdensmesterskabet på overdækket bane skulle være en årligt tilbagevendende begivenhed, men på grund af første verdenskrig havde der ikke været afviklet nogen mesterskaber siden 1913.

Resultater

Finaler

Herresingle 

Herresinglemesterskabet havde deltagelse af 32 spillere, og alle kampene blev spillet bedst af fem sæt. Verdensmesterskabet blev vundet af værtslandets André Gobert, som i finalen besejrede sin landsmand Max Decugis med 6–3, 6–2, 6–2.

Damesingle 

Damesingletitlen blev vundet af briten Dorothy Holman, som i finalen slog franskmanden Germaine Golding med 6–3, 6–4, og som dermed vandt den første af to VM-titler i hendes karriere.

Herredouble 

I herredouble blev det til fransk sejr, idet André Gobert og William Laurentz vandt finalen over det rumænsk-britiske par Nicolae Mişu og H. Portlock med 6–1, 6–0, 6–2.

Damedouble 

Damedoublemesterskabet blev spillet for første gang og vundet af Storbritanniens Geraldine Beamish og Kitty McKane, som besejrede landsmændene Dorothy Holman og Phyllis Howkins Covell med 6–3, 6–4.

Mixed double 

Max Decugis og Geraldine Beamish blev verdensmestre i mixed double-rækken, hvor det fransk-britiske par i finalen besejrede William Laurentz og Germaine Golding fra Frankrig med 6–3, 6–3. Max Decugis var forsvarende mester, idet han vandt det foregående mesterskab i 1913 sammen med Kate Gillou-Fenwick, og han var den eneste mester, der med held forsvarede sin titel ved dette mesterskab.

Kilder / eksterne henvisninger 
 Tennis Archives - World Covered Court Championships 1919  
 Tennis Warehouse - Winners of the World Covered Court Championship  
 TennisForum - 1919 results

Noter 

1919
Tennis i 1919
Povl Henriksen

Povl Henriksen (1898-1986) var en dansk tennisspiller medlem af B.93 og KB Tennis.

I nogle få år omkring første verdenskrig blev der afviklet VM i tennis på overdækket bane og i 1921 fandt de sted i KB's tennishal på Frederiksberg. Her tabte Povl Henriksen herredouble-finalen sammen med Erik Tegner mod Maurice Germot og William Laurentz fra Frankrig med 6–3, 6–2, 3–6, 6–3. Han spillede i perioden 1921-1933 28 kampe på det danske Davis Cuphold og vandt 17. Han vandt i perioden 1921 -1932  totalt 15 danske mesterskaber i tennis: et i single, tolv i herredouble og to i mixed double.

Kilder 

 Davis Cup Player profile - Povl Henriksen

Tennisspillere fra Danmark
Danskere i 1900-tallet
Tennisspillere fra KB Tennis
32 (Carpark North-single)

"32" er den anden single fra det århusianske elektro-rock-orkester Carpark North der udkom 9. september 2013 forud for bandets fjerde studiealbum, der udkom januar 2014. Nummeret gæstes af Alphabeat-forsanger, Stine Bramsen, og røg lynhurtigt til tops på både DR P3's liste og iTunes Rock Chart.

Om sangen "32" har forsanger Lau Højen udtalt, at den ikke rigtig handler om noget, og at fans selv må fortolke, hvad de kan og vil ud af teksten. Men den medfølgende video har alligevel slået et tema an, der handler om at få noget ud af den tid, vi har, indrømmede han senere i et interview med musikmagasinet GAFFA.

Referencer

Eksterne henvisninger 
 Officiel Hjemmeside 
 Interview med Carpark North og Stine Bramsen
 Carpark North "stjæler" fra Alphabeat  (interview i MetroXpress)

Singler fra 2013
Carpark North
Army of open arms

Army of Open Arms er første single fra det århusianske elektro-rock-orkester Carpark North forud for bandets fjerde studiealbum, der ventes klar januar 2014. Army of Open Arms udkom 22. april 2013 og er ifølge bandet selv en utvetydig hyldest til bandets mange fans verden over.

Eksterne henvisninger 
 Carpark North ude med ny video  (Gaffa.dk)

Singler fra 2013
Carpark North
Skjervefossen

Skjervefossen er et vandfald i Granvin kommune i Vestland fylke i Norge. Den ligger ved Skjervet, omtrent midt mellem Granvin og Voss. Riksvei 13 passerer på afsatsen mellem fossens øvre og nedre fald.

Se også 
 Vandfald i Norge

Eksterne kilder/henvisninger 

 Skjervefossen på World Waterfall Database via web.archive.org

Vandfald i Vestland
Granvin
Bøffen

Bøffen er en fiktiv person i den danske filmserie Olsen-banden. Han blev spillet af Ove Verner Hansen. I de norske Olsen-banden-film hedder han Biffen (på norsk hedder bøf biff). Her blev han spillet af Torgils Moe i tre film men derefter blev han spillet af Ove Verner Hansen ligesom i de danske film.

Bøffen arbejder typisk som håndlanger for filmenes skurk J.M.R. Holm Hansen Jr. (også kaldet Bang-Johansen m.fl.). Han er en stærk rival til seriens hovedperson Egon Olsen, som han forsøger at indfange og gøre det af med på forskellig vis. I den niende film, Olsen-banden deruda', er han assistent for Mester Hansen (spillet af Paul Hagen).

Bøffen optræder første gang under eget navn i den sjette film, Olsen-bandens sidste bedrifter. Ove Verner Hansen medvirker dog i en lignende rolle som vagt sammen med Jens Okking i den foregående film, Olsen-banden går amok. I den ottende film, Olsen-banden ser rødt, kaldes figuren som Frits. I den trettende film, Olsen-banden over alle bjerge, medvirker han kun i resumeet af den foregående film, Olsen-bandens flugt over plankeværket

Eksterne henvisninger 

Personer fra Olsen-banden
Granvinsfjorden

Granvinsfjorden er en arm af Hardangerfjorden i Granvin og Ullensvang kommuner i Vestland fylke i Norge. Fjorden er omkring ti kilometer lang, og bredden er for det meste under en kilometer. 

Fjorden har indløb fra Indre Samlafjorden mellem Furenes ved Tjoflot i østsiden og Håstabbenes i vest, og går derfra i nordøstlig retning ind til byen Granvin i bunden af fjorden. Fjorden har bratte sider og er omgivet af op til 1.200 meter høje fjelde.

Riksvei 7 går langs hele vestsiden af fjorden, hvor bygden Kvanndal ligger, omkring to kilometer inde i fjorden. Herfra er der færgeforbindelse over Hardangerfjorden til Utne og Kinsarvik. Tre kilometer længere inde ligger bygden Folkedal. På østsiden, tværs over fjorden fra Folkedal, ligger bygden Hamre. Mellem disse bygder og fjordbunden er der ingen større bebyggelser. 

Fjorde i Vestland
Granvin
Ullensvang
Universitet Juraj Dobrila i Pula

Universitet Juraj Dobrila i Pula (kroatisk: Sveučilište Jurja Dobrile u Puli, latin: Universitas studiorum Polensis Georgii Dobrila)  er Kroatiens universitet i Pula etableret i 2006.

Henvisninger

Eksterne henvisninger 
 Pula Universitets hjemmeside

Pula, Universitet Juraj Dobrila i
Etableret i 2006
Open Handset Alliance

Open Handset Alliance (OHA) er et konsortium af 84  virksomheder, der udvikler åbne standarder for mobile enheder. Medlemsfirmaerne omfatter Google, HTC, Sony, Dell, Intel, Motorola, Qualcomm, Texas Instruments, Samsung Electronics, LG Electronics, T-Mobile, Sprint Corporation, Nvidia og Wind River Systems. 
OHA blev oprettet den 6. november 2007 ledet af Google med 34 medlemmer, herunder producenter af mobile håndsæt, applikationsudviklere, nogle telefonselskaber og chipproducenter.  Android, flagskibssoftwaret af alliancen, er baseret på en open source licens, og har konkurreret mod mobile platforme fra Apple, Microsoft, Nokia (Symbian), HP (tidligere Palm), Samsung Electronics/Intel (Tizen, bada) og BlackBerry.
Medlemmer af OHA er ikke tilladt at producere telefoner, der kører inkompatible versioner af Android.

Kilder (Engelsk) 

Etableret i 2007
Telefoni
Pedro Yang

Pedro Alejandro Yang Ruiz (født 9. oktober 1976) er en tidligere badmintonspiller fra Guatemala. 

Pedro Yang deltog i Sommer-OL 2004 i Athen, men han tabte til Jim Ronny Andersen fra Norge i runde 36 og blev dermed slået ud af konkurrencen.
 
Pedro Yang er med i den Olympiske komite siden 2008.

Eksterne henvisninger 
 

Badmintonspillere fra Guatemala
Kløvermarkens Tennis Klub

Kløvermarkens Tennis Klub (KTK), er en squash- og tennisklub med hjemsted i Kløvermarkens Tennis og Squashcenter i København. Den fik navn efter Kløvermarken og blev stiftet i 1926, indmeldt i Dansk Tennis Forbund i maj 1931 og er tillige medlem af Københavns Tennis Union.

Leif Rovsing melder sig ind i den ny klub og finansierer en opvisningsbane med tribuner og omklædning.

Danske mesterskaber 
 1927 Axel Petersen og  Einer Ulrich herredouble ude 
 1927 Axel Petersen herresingle ude
 1927 Axel Petersen herresingle inde

Eksterne henvisninger
 Kløvermarkens Tennis Klub

Tennisklubber i Danmark
Sportsklubber i København
Hans Wedege

Hans Andreas Thiele Wedege (23. december 1885, København - ?) var en dansk typograf og  tennisspiller medlem af KB Tennis.

Wedege vandt i perioden 1907-1913 tre danske mesterskaber i herredouble. I 1907, 1908 og 1913 med Leif Rovsing som makker.

Kilder

Eksterne henvisninger 
 

Tennisspillere fra Danmark
Personer fra København
Danskere i 1900-tallet
Typografer fra Danmark
Tennisspillere fra KB Tennis
Hardangerbanen

Hardangerbana eller Hardangerbanen (også kaldt Eidebanen) var en 27,5 km lang, elektrificeret jernbane som gik fra Voss Station på Bergensbanen til Eide (Granvin Station) ved Granvinsfjorden i Vestland fylke i Norge. Vedtagelsen om at bygge banen blev taget i Stortinget i 1919. Banen blev åbnet 30. marts 1935. Undervejs blev bygningen forsøgt stoppet, da arbejdsminister Worm Hirsch Darre-Jenssen mente at traceen burde betjenes med bil i stedet for tog. Fylkestinget i Hordaland vedtog en standsning, men Stortinget fastholdt byggeriet.

Mindste kurveradius er 180 meter, største stigning 45 promille og skinnevægten var 25 kg pr. meter. Skinnevægten blev senere øget til 30 kg pr. meter.

Banen var i drift i godt 50 år. Persontrafikken blev nedlagt 1. juni 1985, godstrafikken i 1989. Sporet fra Voss til Palmafoss godsterminal (3,39 km) blev bevaret som et sidespor. Store dele af traceen er i dag i brug som gang- og cykelvej.

Linjekort

|}

Nedlagte jernbanestrækninger i Norge
Vestlands geografi
Granvin
Voss
Dansk Tennis Club

Dansk Tennis Club er det officielle navn på den klub, som Leif Rovsing etablerede i 1919, da han i lang tid ikke havde lov at spille i de københavnske klubber, efter at Dansk Boldspil-Union havde udelukket ham fra alle tennisturneringer under DBU grundet formodet homoseksualitet. For at kunne spille tennis etablerede han med Dansk Tennis Club sin egen turnering i 1919. Til formålet byggede og finansierede han i 1921 sin egen tennishal på Rygårds Allé i Studiebyen i Hellerup. Klubben var aldrig medlem af hverken DBU eller det da nystiftede Dansk Lawn-Tennis Forbund. Hallens arkitekt er Henry Madsen.

Kilder og Eksterne henvisninger
 René Kural, Out! - om Dansk Tennis Club og tennisspilleren Leif Rovsing, Udgivet af Dansk Tennis Fond i samarbejde med Forlaget Rhodos 2012 
 Dansk Tennis Club

Tennisklubber i Danmark
Etableret i 1919
Hellerup
Ooooooohhh... On the TLC Tip

Ooooooohhh... On the TLC Tip er titlen på  debutalbummet  fra den amerikanske R&B-gruppe TLC, udgivet i februar 1992 på LaFace Records. Albummet er produceret af Dallas Austin og Babyface. Det blev en stor succes med over 6 millioner solgte eksemplarer. De tre første singler ("Ain't 2 Proud 2 Beg" #6, "Baby-Baby-Baby" #2 og "What About Your Friends" #7) kom alle ind på US Billboard Hot 100.

Skæringer 
"Intro" - 0:31
"Ain't 2 Proud 2 Beg" - 5:36
"Shock Dat Monkey" - 5:08
"Intermission I" - 0:19
"Hat 2 da Back" - 4:16
"Das da Way We Like 'Em" - 5:01
"What About Your Friends" - 4:53
"His Story" - 4:22
"Intermission II" - 0:59
"Bad by Myself" - 3:55
"Somethin' You Wanna Know" - 5:43
"Baby-Baby-Baby" - 5:15
"This Is How It Should Be Done" - 4:27
"Depend on Myself" - 4:11
"Conclusion" - 0:47

Eksterne henvisninger 
 Omtale på allmusic.com

Album fra USA
Debutalbum fra 1992
Sunderland Albion F.C.

Sunderland Albion Football Club var en fodboldklub i Sunderland, som var aktiv i årene 1888-92, og som blev oprettet som reaktion på den kommercielle udvikling i Sunderland A.F.C. Fjendtligheden mellem de to klubber var så stor, at da de i 1888-89 blev udtrukket til at spille mod hinanden i både FA Cup og Durham Challenge Cup, valgte Sunderland at trække sig for ikke at give Albion billetindtægter.

1888-89
I FA Cup 1888-89 klarede de sig gennem de fire kvalifikationsrunder (8-2 over Shankhouse FC, 2-1 over Newcastle West End FC, 5-2 over Birtley FC og walkover mod Sunderland A.F.C.) , men røg ud i første regulære runde, hvor Grimsby Town F.C. slog dem 3-1.

1889-90
Sunderland Albion opnåede en tredjeplads i Football Alliance i 1889-90. I årets FA Cup blev de diskvalificeret efter at have benyttet en spiller, som også var registreret for en skotsk klub.

1890-91
I  1890-91 kom klubben på andenpladsen i Football Alliance. Klubben spillede også i Northern League, hvor det blev til en tredjeplads.

I FA Cuppen nåede klubben efter fire kvalifikationsrunder frem til 2. runde (8-2 over Gateshead Association FC, walkover mod Whitburn FC, 3-0 over Newcastle West End FC, og i fjerde kvalifikationsrunde 2-0 over Newcastle East End FC efter omkamp (2-2 i den ordinære kamp)). I første runde vandt de 2-0 over 93rd Highland Regiment FC, og i anden runde spillede de 1-1 mod Nottingham Forest FC og 3-3 i første omkamp, hvorefter de tabte 5-0 i anden omkamp.

1891-92
Sunderland Albion søgte om at komme med i The Football League 1891-92, men blev ikke valgt. Da ærkerivalerne fra Sunderland A.F.C. endda vandt turneringen og blev engelske mestre, var Albion i dyb krise. I Northern League blev det til en sjetteplads.

I FA Cup 1891-92 kom klubben frem til 2. runde. I første runde spillede de 1-2 mod Birmingham St George's FC, men kampen blev erklæret ugyldig og Albion vandt omkampen 4-0. I anden runde var det igen Nottingham Forest FC, som slog dem ud, denne gang med 1-0.

1892-93
Igen i denne sæson søgte klubben om at komme med i The Football League, men da hovedsponsoren efter en langvarig strejke lukkede, måtte klubben også opgive.

Fodboldklubber i England
Etableret i 1888
Ophørt i 1892
Alexander Berner

Alexander Berner (født 29. november 1706, død 8. august 1785 i København) var en dansk kollegiedeputeret.

Han var søn af hoftrompeter Hans Heinrich Berner (død 1723) og Eva-Dorothea Jagenreuter (1670-1732). Berner blev 1773 deputeret i Rentekammeret og blev konferensråd. 5. april 1780 blev han optaget i den danske adelstand.

29. juni 1734 blev han gift første gang med Mette Henrika Møller (1703 - før 1743). Han havde i sit andet ægteskab (11. december 1744) med Christiane Frederikke Schulth (1725 - 25. august 1792 i København) fire sønner, hvoraf de to døde ugift.

Kilder 
 Ferdinand von Krogh: Dansk Adelskalender, 1878. Online-udgave

Kollegiedeputerede fra Danmark
Konferensråder fra Danmark
Danskere i 1700-tallet
Alexander
Friedrich Carstens (kollegiedeputeret)

Friedrich Carstens (født 1715, død 28. oktober 1774) var en dansk kollegiedeputeret, bror til Adolph Gotthard Carstens og Christian Gottfried Carstens.

Han var søn af konferensråd Nicolai Gotthard Carstens og Justina Christine født von Johnn. Carstens var deputeret i Rentekammeret og endte som konferensråd. Sammen med sin bror fulgte han kong Christian VII på dennes rejse i Hertugdømmerne. Han døde af et slagtilfælde.

Kilder 
 Personalhistorisk Tidsskrift (1901), 4. række, bind 4, s. 138.

Kollegiedeputerede fra Danmark
Danskere i 1700-tallet
Konferensråder fra Danmark
Nicolai Gotthard Carstens

Nicolai Gotthard Carstens (født 1678, død 1748) var en dansk embedsmand, far til Adolph Gotthard og Friedrich Carstens.

Han stammede fra Lübeck, blev kammersekretær hos Prins Carl og døde som konferensråd og landfoged i Bredsted. Han var gift med Justina Christina von Johnn (død 1733).

Kilder 
 Adolph Gotthard Carstens biografi i Dansk Biografisk Leksikon.

Personer fra Lübeck
Danskere i 1700-tallet
Embedsmænd fra Danmark
Konferensråder fra Danmark
Christian Gottfried Carstens

Christian Gottfried Carstens var en slesvigsk embedsmand, bror til Adolph Gotthard og Friedrich Carstens.

Han var søn af konferensråd Nicolai Gotthard Carstens og Justina Christine født von Johnn. Han var landkansler i Hertugdømmerne og medlem af Overretten på Gottorp Slot. 1774 blev han konferensråd.

Kilder 
 Aage Friis (udg.): Bernstorffske Papirer: Udvalgte Breve og Optegnelser vedrørende Familien Bernstorff i Tiden fra 1732 til 1835, København: Gyldendal 1913, s. 30.

Embedsmænd fra Danmark
Konferensråder fra Danmark
Danskere i 1700-tallet
Tjek fødsels- og dødsår
François Mauriceau

François Mauriceau (født 1637 i Paris, død 17. oktober 1709 sammesteds) var en fransk kirurg og fødselshjælper. 

Mauriceau var ikke læge, men kirurg med butik under det gule bækkenskilt med mærke le bon medicin. Hans titel var Chirurgien juré et maistre ès arts, men han nåede i ung alder at blive Prévôt ved det kirurgiske kollegium (Saint Côme), hvor han underviste og ledede øvelserne på kadaver. Omkring 1660 var han ansat ved Hôtel-Dieu og ledede fødslerne der, og han uddannede sig specielt som fødselshjælper. 

Han skrev Traité des maladies des femmes grosses et de celles, qui sont novuellement accouchées, 1668 endvidere Observations sur la grossesse et l’accouchement des femmes et sur leurs maladies et celles des enfants nouveaunés 1695, en bog, der indeholder fortrinlige observationer og har beholdt sin værdi til vor tid. 

"Traité" blev oversat på engelsk af Hugh Chamberlen, der i fortalen hentyder til den hemmelighed (fødselstangen), som kun han og hans familie kendte. Også i værkets 2. bog, kapitel 17, taler han om muligheden af at bringe barnet ud, uden at anvende hager eller vending. Ved Mauriceaus håndgreb forstår man indførelse af højre pegefinger i barnets mund og fremtrækning, efter at venstre hånd på bestemt måde har fattet om dets hals.

Kilder 
 

Kirurger
Obstetrik
Franskmænd i 1600-tallet
Personer fra Paris
Salmonsens
Lavinia Warren

Mercy Lavinia Warren Bump (31. oktober 1841 - 25. november 1919) var en amerikansk dværg. Hun optrådte i Barnum's American Museum i New York City. I 1863 blev hun gift med den berømte dværg General Tom Thumb (Charles Sherwood Stratton). Parret opnåede stor berømthed i datiden og blev velhavende. Parret fik ingen børn. Efter Strattons død i 1883 giftede Lavinia Warren sig igen, denne gang med den italienske dværg Primo Magri. 

Warren døde i Massachusetts i 1919.

Erhvervsfolk fra USA
Cirkusartister
Dommeren

Dommeren kan være forskellige ting:

 Dommer - titel på embedsmand ved domstolene.
 Dommer (sport) - øverste myndighedsperson ved en sportsbegivenhed.
 Dommeren (film fra 1911) - en dansk film fra 1911
 Dommeren (film fra 2005) - en dansk film fra 2005 instrueret af Gert Fredholm
 Dommeren (novelle) - novelle af Tove Ditlevsen fra 1948.
 Dommeren (bog) - (eng: Limitations) bog af Scott Turow fra 2006.
 Dommeren (tegneserie) (fransk: Le Juge) - tegneseriealbum med Lucky Luke fra 1959.
Lars Peter Hansen

Lars Peter Hansen (født 26. oktober 1952) er en amerikansk økonom. Han er professor ved University of Chicago og modtog Nobelprisen i økonomi i 2013 sammen med Robert Shiller og Eugene Fama. Han er primært kendt som økonometriker, men arbejder også inden for makroøkonomi, ikke mindst med sammenhængen mellem økonomiens finansielle og reale sektorer.

Lars Peter Hansen er amerikaner af dansk afstamning, idet hans tipoldeforældre Ole og Marie Hansen i sidste halvdel af 1800-tallet udvandrede fra Nordfyn til Utah. Han har været tilknyttet University of Chicago siden 1981, først som lektor, fra 1984 som professor.

Lars Peter Hansen er bedst kendt som manden, der har udviklet den økonometriske teknik GMM (Generalized method of moments), en særlig metode til at estimere en række økonomiske modeller, som kræver færre antagelser end andre metoder.

Referencer

Eksterne henvisninger 

 Lars Peter Hansens officielle hjemmeside
 Nobelprismodtager: "Det er tåbeligt at tro, at investorer kan forstå finansielle modeller bedre end folk som mig". Interview med Lars Peter Hansen på finanswatch.dk 26. august 2015

Nobelprismodtagere i økonomi
Økonomer fra USA
Nobelprismodtagere fra USA
Professorer fra USA
Fals

Fals kan have flere betydninger:

 Fals (håndværk) − et retvinklet indsnit langs kanten af et emne, for eksempel et træstykke.
 Fals (typografi) − ved falsning eller foldning af trykark fås de forskellige papirformater. Som fals kan man også betegne kanten mellem en bogs ryg og siderne, for- og bagperm
 Fals (mønt) − en kobbermønt fra Umayyade-kalifatet omkring 700
 FALS − Foreningen af Lærere i Samfundsfag
Fals (håndværk)

En fals er inden for træhåndværket et retvinklet indsnit langs
kanten af et træstykke, som tjener til anslag
for et andet stykke træ, der skal nedlægges
deri, således fals i dørkarmen, i vindueskarmen,
i spejl- eller skilderirammen.

Manuel falsning udføres bedst
ved en falshøvl, en simshøvl med
to anslag, det ene for at opnå den rette dybde,
det andet for at opnå den rette bredde for falsen.

Samling med "not og fer".
En retvinklet rende på et træstykke, der
kan opfattes som to mod hinanden stillede false,
og som anvendes for eksempel til at samle
skuffebunde til siderne med, kaldes samling med "not og fer".

Lukkemekanismer
Fals kaldes også det lukke, det vil sige lukkemekanismen på sædvanlige æsker
og dåser, hvor låget griber uden om den nederste del.

Blikkenslagerarbejde
Inden for blikkenslagerfaget betegner
fals en opbøjning langs randen af en plade,
hvormed den samles til sin nabo. Man har liggende
og stående, enkelte og dobbelte false.

Ved metaltage har samling ved fals den fordel over for
samling ved lodning, at taget under
temperaturforandringer kan bevæge sig lidt i samlingerne og
derfor er mindre tilbøjeligt til at kaste sig og
blive utæt.

Se også 
 Høvle

Kilde 
  af generalmajor F. Wagner

Eksterne henvisninger 



Håndværk
Snedkeri
Tømrerudtryk og snedkerudtryk
Salmonsens